Tarja Cronberg

Tarja Anneli Cronberg (Tarja Anneli Mattila, hiljem ka Tarja Anneli Kajanne; sündinud 29. juunil 1943 Helsingis) on soome Roheliste poliitik. 

Ta oli Euroopa Parlamendi liige alates 2011. aasta suvest, kui Euroopa Parlamenti valitud Heidi Hautala alustas tööd Jyrki Kataineni valitsuse arenguministrina, kuid ei osutunud valituks 2014. aasta Euroopa Parlamendi valimistel. Aastatel 2007–2009 töötas Cronberg Matti Vanhaneni teise valitsuse tööministrina. Aastatel 2003–2007 oli ta Põhja-Karjala valimisringkonnast valitud parlamendiliige, kuid 2007. aasta parlamendivalimistel ta uuesti valituks ei osutunud.

Cronberg oli Rohelise Liidu esimees aastatel 2005–2009. Esimest korda valiti ta partei juhtkonda 22. mail 2005, vaid kaks kuud pärast erakonda astumist, ja uueks ametiajaks kevadel 2007. 2009. aasta parteikongressil Cronberg enam uueks ametiajaks ei kandideerinud, Roheliste uueks esimeheks valiti Anni Sinnemäki, kes vahetas 2009. aasta juunis tööministrina Cronbergi välja.

Ta on Stockholmi rahvusvahelise rahu-uuringute instituudi (SIPRI) teadur.https://www.sipri.org/about/bios/dr-tarja-cronberg

Cronbergil on doktorikraad nii tehnoloogias (Lundi ülikool, 1973) kui ka majanduses (Copenhagen School of Economics, 1988).

 Viited 

 Välislingid 
https://www.tarjacronberg.com/

Kategooria:Soome poliitikud
Kategooria:Soomest valitud Euroopa Parlamendi liikmed
Kategooria:Lundi Ülikooli vilistlased
Kategooria:Sündinud 1943